tomron87/hebrew-wikipedia-sentences-corpus huggingface dataset:
ב-2 באוגוסט 2015 פורסם כי הצילומים יתחילו בחודש ינואר 2016, וכי נומי ראפאס ומייקל פסבנדר יככבו בו, ודובר גם על ליהוקו של ריק ברנט לסרט.
באמצע ספטמבר 2015 אישר סקוט ל-Deadline.com כי פסבנדר יככב בסרט, וכי כבר החל בעבודת הפרה-פרודקשן לקראת התחלת הצילומים בחודש פברואר, אך עדיין לא הוחלט אם הדבר יהיה בקנדה או באוסטרליה.
ב-17 בדצמבר 2015 לוהקה קתרין ווטרסטון לסרט עבור התפקיד הראשי של דניאלס, ובכך הפך פרויקט זה לשיתוף הפעולה הקולנועי השני של ווטרסטון ופסבנדר, לאחר שהצמד הופיע יחד בסרט "סטיב ג'ובס" בשנת 2015. כמו כן, אושר כי דריוס וולסקי, שותף ותיק של סקוט, ישמש הצלם של הסרט.
בשנת 2016 אמר סקוט כי ראפאס לא תשוב לגלם את דמותה של ד"ר אליזבת שו.
עם זאת, בחודש יוני אושר כי ראפאס כן תופיע בסרט בתפקיד שו, וכי צילומיה לסרטו של סקוט צפויים להימשך במשך מספר שבועות.
בפברואר 2016 דוּוח כי דני מקברייד, דמיאן ביצ'יר, ג'סי סמולט, איימי שימץ, כרמן אג'וגו, קאלי הרננדז, בילי קרודופ ואלכסנדר אינגלנד הצטרפו לצוות שחקני הסרט.
במרץ 2016 בנג'מין ריגבי הצטרף גם כן.
בדצמבר 2016 הוכרז כי ג'יימס פרנקו לוהק לסרט, ויגלם את דמותו של ברנסון, אישהּ של דניאלס וקפטן ספינת החלל קובננט.
שלב הצילומים של הסרט החל ב-4 באפריל 2016, במילפורד סאונד שבפארק הלאומי פיורדלנד, ניו זילנד.
שלב הצילומים הזה הסתיים ב-19 ביולי 2016. ב-18 בנובמבר 2016, צילומים נוספים תוכננו להתקיים באולפני האחים וורנר שבליבסדן, הרטפורדשייר.
מספר חברות המתמחות באפקטים חזותיים שיתפו פעולה בעשיית סרט זה.
Effects houses Odd Studios ו-CreatureNFX נבחרו, בהתאמה, לספק את האיפור והאפקטים המכניים עבור הסרט, בעוד חברת Animal Logic האוסטרלית נבחרה לבצע את האפקטים החזותיים הדיגיטליים.
כ-30 עובדי CreatureNFX עבדו על הפרויקט במשך כמעט חצי שנה, בבניית האפקטים המכניים (אנימטרוניקה).
בתחילה, הארי גרגסון ויליאמס נבחר להיות המלחין של הסרט, אך בנובמבר 2016 אישר כי לא יהיה מעורב יותר בהלחנת המוזיקה לסרט.
הוא הסביר כי הסיבות לעזיבת הפרויקט הן שילוב של בעיות בלוחות-זמנים וחילוקי דעות יצירתיים, בהודיעו כי: "לוחות הזמנים והשאיפות האמנותיות [שלי] לא עולים בקנה אחד ...
בשלהי 2016, עם פרסום הטריילר הרשמי הראשון של הסרט, הוכרז כי הזמרת והיוצרת הנורווגית אורורה תיקח חלק בפסקול הרשמי של הסרט.
על פי הטריילר, ג'ד קורזל החליף את גרגסון-ויליאמס כמלחין הסרט.
הסרט הופץ בממלכה המאוחדת ב-4 במאי 2017 וברחבי ארצות הברית ב-19 במאי 2017, על ידי פוקס המאה ה-20, וזאת לאחר שתאריך ההפצה הוקדם ממועדו המתוכנן המקורי - 4 באוגוסט 2017.
בתחילה, רידלי סקוט הודיע כי הוא מתכנן שני סרטי המשך ל"פרומתאוס", שיובילו לתחילת העלילה המתוארת בסרט "הנוסע השמיני".
במקביל, סקוט הצהיר: "אולי יהיה אפילו סרט רביעי, לפני שנגיע לעלילת הנוסע השמיני".
בנובמבר 2015 סקוט אישר כי "הנוסע השמיני: קובננט" יהיה הראשון מבין שלושה סרטי המשך נוספים, בסדרת הפריקוול של "הנוסע השמיני", והצהיר כי סרטי ההמשך של "פרומתאוס" יחשפו מי ברא את החייזרים.
הנוכלות היא סדרת קומדיית פשע ישראלית המהווה המשכון לסיום הסדרה "אחד העם 101".
הסדרה מגוללת את המשך עלילותיהן של האחיות מירי ותקווה שמחליטות לחזור לשתף פעולה בתור זוג נוכלות.
הסדרה כללה 9 פרקים ושודרה בין ה-16 בנובמבר עד 28 בדצמבר 2019 בערוץ yes Comedy.
מירי (אילן פלד) איבדה את כל מה שהיה לה: הכסף, הבית, החברים ועוד.
היא פתחה בפרק ג' בחייה - עברה לבת ים שם התחילה לבנות הכל מחדש, והחלה לעבוד בעבודות מזדמנות.
אחותה תקווה (יעל פוליאקוב) היא הסיבה לכל מה שמירי איבדה.
תקווה הפילה על מירי את כל החובות, ההוצאות ועורכי הדין ובנוסף נכנסה לכלא לחמש שנים.
במהלך כל התקופה השתיים לא דיברו ולא היו בקשר.
בתקופת הכלא תקווה הכירה את כל ראשי המאפיה ויצרה קשרים עם העולם התחתון.
היא יוצאת מהכלא עם מסמך מפליל ששווה הרבה כסף.
מירי בן חיים / פסקל (אילן פלד) - איבדה את כל מה שהיה (הכסף, הבית, החברים ועוד), בעיקר בגלל תקווה אחותה.
לאחר שחרורה מהכלא עברה לבת ים ופתחה בפרק ג' בחייה.
עובדת כמלצרית (במסעדה התקועה בשנות ה-70) וגם כנהגת מונית.
ניתקה קשר עם תקווה אך לאחר זמן מה מחדשת את הקשר איתה וחוברת אליה כנוכלת ערמומית.
תקווה בן חיים (יעל פוליאקוב) - גרמה לכך שמירי איבדה את כל מה שהיה לאחר שהפילה על מירי את כל החובות, ההוצאות ועורכי הדין עד שלא נשאר למירי שקל.
בתקופת הכלא הכירה את כל ראשי המאפיה ויצרה קשרים עם העולם התחתון.
לאחר שחרורה מהכלא היא יוצאת עם מסמך מפליל ששווה הרבה כסף.
מירי ניתקה קשר איתה אך לאחר זמן מה מתחדש הקשר איתה והיא חוברת אליה כנוכלת ערמומית.
אפי (אפי בן ישראל) – דמות המבוססת על חייה של אפי בן ישראל.
השתתפה בעברה בתוכנית "פרפר נחמד".
תפארת (אסנת בן יהודה) – חברה בפרלמנט של מירי.
יהודית (יהודית אוחיון) – חברה בפרלמנט של מירי.
הופיעה גם בסדרות "אחד העם 1" ו"אחד העם 101", כאשר באלו דמותה הייתה אילמת.
שפרה (עדה גולדפריינד) – חברה בפרלמנט של מירי.
מנו (תום פטרובר) – שוטר והמאהב של מירי.
הוא התאהב במירי כשצפה בהופעה שלה במסעדה ולאחר מכן הוא מתחיל לצאת איתה.
רובי (אליאב חיים) – בנה של מירי.
נולד עם זנב שצריך להסיר בניתוח יקר בשווייץ.
בנוסף, משחקים בתפקידי אורח ארז בן הרוש בתפקיד חבשוש, אורי גוטליב בתפקיד שמי קיסר, ענת מגן-שבו בתפקיד אילנית, ויעל פוליאקוב בתפקיד שולה נמירוביץ' נמיר.
את הרעיון הראשוני לסדרה קיבלה פוליאקוב מאמו של בעלה, יהודית מילוא.
ב-20 במרץ 2018 שוחרר סרטון בערוץ היוטיוב של yes, בו אושרה עלייתה של סדרה חדשה בשם "הנוכלות" שתהיה המשך לעלילה של האחיות מירי ותקווה פסקל.
את הסדרה יצרו וכתבו אילן פלד ויעל פוליאקוב, כאשר הם גם השחקנים הראשיים בה.
על אף שהסרטון שוחרר במרץ 2018, הצילומים החלו רק בתחילת 2019. במרץ 2019 פורסם שארז בן הרוש (ששיחק באחד העם 1 ובאחד העם 101) יהיה הבמאי בסדרה, ובנוסף ישחקו בסדרה גם אפי בן ישראל, אורית שחף, תום פטרובר, ישי לוי, אילן ברזילי, אסנת בן יהודה, עדה גולדפריינד ועוד.
שנה טקס קטגוריה מועמדות תוצאה2020
הנוסח המקובל הוא נוסח הברית החדשה בשפה היוונית (בה נכתבו הגרסאות הקדומות ביותר של הברית החדשה ששרדו לימינו), כפי שנערך והוגה על ידי סדרת מלומדים באירופה הנוצרית בין 1516 ל-1633, מתוך מספר כתבי-יד ביזנטיים מאוחרים יחסית.
הרצפטוס שימש בסיס לתרגומים הפרוטסטנטיים הקלאסיים של הברית החדשה ללשונות אירופה, ועד סוף ה-19 נחשב למוסמך ולקאנוני במערב.
ביקורת המקרא הורידה את קרנו, אם כי חוגים אוונגליקלים שמרניים עדיין דבקים ברצפטוס ובתרגומיו.
המונח "טקסטוס רצפטוס" או "נוסח מקובל" עשוי להתייחס גם לכל גרסה מסורתית-קאנונית של חיבור עתיק.
מאז נפילת האימפריה הרומית והנתק הגובר עם המזרח האורתודוקסי, הלכה ופחתה באירופה הקתולית הבקיאות בשפה היוונית.
בשיא ימי הביניים הייתה אך מעט היכרות עם הלשון.
מהפכת הדפוס שפתח יוהאן גוטנברג, נפילת ביזנטיון ב-1453 והימלטות רבים ממלומדיה מערבה, והעניין בשפות הקלאסיות שהתלווה להומניזם של הרנסאנס, כולם הפכו את המגמה.
במאה ה-15 יותר ויותר משכילים למדו יוונית על בוריה ולא הסתפקו עוד בתרגומים הלטיניים הנפוצים של הברית החדשה.
הראשון לפרסם מהדורת דפוס שלה ביוונית היה ההומניסט ארסמוס מרוטרדם, שקרא לרפורמה בכנסייה והאמין שתרגום לטיני חדש וקולח יחד עם טקסט המקור, יהיה אמצעי ראשון במעלה להפיץ את הנצרות בצורתה הטהורה.
ארסמוס ניגש למלאכה בחופזה רבה, לאחר שקיבל את הצעתו של מוציא-לאור שווייצרי, משום שביקש להקדים את פרסומה של הפוליגלוטה הקומפלוטנסית שנערכה אז בספרד ביוזמת הארכיבישוף פרנסיסקו חימנס דה סיסנרוס.
ה-Novum Instrumentum omne שלו יצאה לאור ב-1516. היא נחשבה בשעתו להישג גדול, אם כי בדיעבד הוכרה בתחום הביקורת הטקסטואלית כעבודה רשלנית שערבבה נוסחים ללא השוואה מספקת.
מחברה הוציא עוד ארבע מהדורות נוספות, ב-1519, 1522, 1527 ו-1536, בשינויים קלים (בין הבולטים שבהם היה הכללתה מחדש של הפסוקית היוחננית השנויה-במחלוקת למן המהדורה השלישית).
הוא מיקד את תשומת לבו בתרגום הלטיני, אך הטקסט היווני שערך זכה לבכורה בעיני משכילי זמנו.
ארסמוס, למרות ביקורתו על התנהלות הכנסייה, נותר קתולי נאמן ופולמוסיו נשארו כמעט אקדמיים.
אך רק שנה לאחר צאת ספרו, פרצה הרפורמציה הפרוטסטנטית ושאלת תרגום הביבליה הפכה באחת לבעלת משמעות פוליטית עליונה.
מרטין לותר ומרעיו, שיצאו נגד סמכות האפיפיור, ביססו את תביעותיהם על עליונות "כתבי הקודש לבדם", וביקשו לזקק את המקורות מתחת לשכבות הפרשנות המסורתית שנוספו עליהם.
לותר תרגם את מהדורת ארסמוס השנייה לגרמנית כחלק מהביבליה שהפיץ לציבור הרחב.
ויליאם טינדייל השתמש במהדורת ארסמוס השלישית כבסיס לתרגום המקיף הראשון של הביבליה לאנגלית מ-1526, והיא שימשה גם כמקור של מתרגמי ביבליית ז'נבה.
בתגובה למרד בסמכותה, קידשה הכנסייה הקתולית את הוולגטה הלטינית בוועידת טרנטו ב-1546, וציוותה על מלומדיה להכין גרסה מוסמכת של התרגום הלטיני מאת הירונימוס.
מדיניות זו הותירה את העניין הממשי במקור היווני של הברית החדשה כמעט רק בקרב הפרוטסטנטים.
העורך החשוב הבא של הטקסטוס רצפטוס היה רוברטוס סטפנוס (רובר אטיין) הפריזאי, שפרסם ארבע מהדורות בהתבסס על ארסמוס בין 1545 ל-1551. הוא השתמש במספר גדול יותר של כתבי-יד להשוואה, כחמישה-עשר.
החשובה מבין מהדורותיו הייתה השלישית, ה-Editio Regia מ-1550, שהייתה גם הראשונה שהטקסט היווני חולק בה לפסוקים.
ה-Regia התקבלה כמוסמכת באנגליה ושימשה בסיס לתרגום המלך ג'יימס הקאנוני, המוכר והחשוב מכל פרסומי הברית החדשה בשפה האנגלית.
יורשו של קלווין, תאודור בזה, המשיך במפעלו של סטפנוס והוציא תשע מהדורות שונות של הטקסט בין 1565 ל-1604 עם דגשים שונים ושינויים מסוימים (לדוגמה: וְקָרְאוּ שְׁמוֹ עִמָּנוּאֵל במתי א' כ"ג, במקום ו"קִראו" בלשון ציווי; לְבֵית הַכְּנֵסֶת במקום "לבית כנסת" במרקוס א' כ"א, וכן הלאה).
סמכותו הרוחנית והפוליטית של בזה העניקה לעבודתו משקל רב.
ב-1633 הגיהו המדפיסים בונאוונטורה ואברהם אלזביר מליידן את מהדורת הברית החדשה היוונית השנייה שלהם, בהתבסס על הוצאותיהם של ארסמוס, סטפנוס ובזה, וכינו אותה בהקדמה "הנוסח שהתקבל על כולנו, ללא השחתה או סילוף." מהדורת אלזביר התקבלה במהרה כמוסמכת ביותר ונותרה כזו באירופה הפרוטסטנטית במשך למעלה ממאתיים שנה.
ב-1831 החל מבקר הנוסח הגרמני קרל לכמן לפרסם מהדורה יוונית שנשענה לא על הנוסח המקובל אלא על כתבי-יד עתיקים ממצרים.
גילוי הקודקס סינאיטיקוס על ידי קונסטנטין פון טישנדורף והעתקת הקודקס ותיקנוס והפצתו, הנחיתו מהלומה כבדה על הטקסטוס רצפטוס.
נמצאו הבדלים מרובים בין הטקסטים העתיקים לבין "הנוסח המקובל", דוגמת תריסר הפסוקים האחרונים בבשורה על פי מרקוס שאינם מצויים בכתבים הישנים.
בסוף המאה ה-19 התקבלה כקונצנזוס אקדמי המסקנה כי כתבי-היד הביזנטיים, שעמדו לרשות ארסמוס וממשיכיו, היו גרסאות מאוחרות וערוכות בכבדות, וכדי להגיע אל המלל המקורי היה צורך להיוועץ בנוסחים האלכסנדרוניים הקדומים שנמצאו.
במהרה יצאו מהדורות ביקורתיות חדשות של הברית החדשה בשפת המקור, כמו הוצאת אלאנד-נסטלה, ששימשו בתורן בסיס לתרגומים מודרניים של כלל הביבליה (לצד עריכה-מחדש של הברית החדשה, ספרי הברית הישנה בתוך הוצאות אלו הכילו לבסוף גם גילויים ממגילות קומראן וכתבי-יד נוספים).
"הנוסח המקובל" איבד כמעט לגמרי את מעמדו באקדמיה ובקרב מרבית הכנסיות הפרוטסטנטיות, אם כי שמרנים דוגמת "תנועת תרגום המלך ג'יימס לבדו" ממשיכים לייחס לו אמיתות דתית ולהתעקש על בכורתו.
הנומג PS 2/10 היא מכונית מיקרו מתוצרת יצרנית קטרי הקיטור, הטרקטורים והמשאיות הגרמנית Hanomag שיוצרה במספר תצורות בין השנים 1925–1928.
מכונית מרוץ - 1 מושב.
בתרמודינמיקה, הנוסחה הברומטרית (Barometric formula) היא נוסחה פיזיקלית המתארת את הלחץ האטמוספירי כתלות בגובה בשדה כבידה, תחת הנחות המודל של גז אידיאלי.
לנוסחה הברומטרית קיימות שתי גרסאות מקובלות.
הגרסה הראשונה והמוכרת יותר היא הנוסחה הברומטרית האיזותרמית, כלומר כאשר לא לוקחים בחשבון את שינוי הטמפרטורה כשהגובה משתנה.
הגרסה השנייה מכילה תיקון אשר לוקח בחשבון את שינוי הטמפרטורה.
מימין פייר סימון לפלס ומשמאל אדמונד האלי
העובדה שלחץ האוויר דועך ככל שעולים בגובה הייתה כבר ידועה היטב לפיזיקאים במאה ה-17, אשר ידעו גם להסביר כי הסיבה לכך היא שככל שמגביהים יש פחות אוויר מעליך הנלחץ מטה על ידי כוח הכובד.
אך תיאור מתמטי של תלות הלחץ בגובה התאפשר לראשונה רק לאחר פרסומו בשנת 1662 של חוק בויל הקובע יחס הפוך בין הלחץ לבין הנפח של גז אידיאלי.
הנוסחה הברומטרית פורסמה לראשונה בשנת 1686 על ידי הפיזיקאי אדמונד האלי, אולם הנוסחה פורסמה ללא פיתוח מתמטי מסודר.
הראשון לפרסם פיתוח מסודר של הנוסחה הברומטרית היה המתמטיקאי והפיזיקאי פייר-סימון לפלס בשנת 1805, בכרך הרביעי של עבודתו בת חמשת הכרכים למעלה ממאה שנים לאחר שהנוסחה פורסמה לראשונה על ידי האלי.
מודל הגז האידיאלי מתאר גזים טוב יותר ככל שהטמפרטורה גבוהה יותר, והלחץ נמוך יותר, כך שהאנרגיה הקינטית של החלקיקים משמעותית יותר מהאינטראקציה הבין חלקיקית.
אטמוספירת כדור הארץ מורכבת בעיקר ממולקולות דו-אטומיות של חנקן וחמצן, ובטמפרטורה ולחץ סטנדרטים () מתוארת היטב בתור גז אידיאלי.
לעומת זאת, האטמוספירה של נוגה, כוכב הלכת השני במרחקו מהשמש, דחוסה מאוד.
הלחץ על פני הכוכב הוא בערך פי 90 מהלחץ על פני כדור הארץ, ולכן לא ניתן להשתמש במודל הגז האידיאלי ובנוסחה הברומטרית על פני כוכב נוגה.
ההנחה שהאוויר מתנהג כמו גז אידיאלי טובה בעיקר עבור אוויר יבש, כאשר ישנם אדי מים באוויר ההנחה נפגעת עקב אינטראקציה חזקה יחסית של מולקולות המים.
בפיתוח הנוסחאות מזניחים את השתנות תאוצת הכובד עם הגובה.
השינוי בתאוצת הכובד הוא של פחות מחצי אחוז בעלייה בגובה של עשרה קילומטרים, ולכן נזניח תלות זו.
אם מניחים שהטמפרטורה קבועה כאשר עולים בגובה הנוסחה הברומטרית נתונה על ידי:
הגובה מעל נקודת היחוס שהוגדרה בתור (לרוב זהו גובה פני הים) הלחץ בגובה מעל נקודת היחוס הלחץ בגובה נקודת היחוס () מסתה הממוצעת של מולקולה באטמוספירה קבוע בולצמן הטמפרטורה ביחידות קלווין תאוצת הכובד
כאשר , צריכים להמדד באותן יחידות של לחץ (לדוגמה פסקל), ויש להתאים את קבוע בולצמן ותאוצת הכובד ליחידות בהן מודדים את הגובה ומסת החלקיקים.
אם מניחים שישנה תלות ליניארית של הטמפרטורה בגובה מהצורה:
כאשר קבוע ביחידות של קלווין ליחידת אורך, ו- הטמפרטורה בגובה שהוגדר להיות
כאשר כל הקבועים הוגדרו בטבלה לעיל, למעט שהוגדרו בפסקה הקודמת.
עבור אטמוספירת כדור הארץ ההנחה שהטמפרטורה ליניארית בגובה שימושית במקטעים רחבים יחסית, אך לא לאורך כל האטמוספירה
מדידות נסיוניות מראות כי התלות הכללית של הטמפרטורה בגובה מאוד לא טריוויאלית, שינוי הטמפרטורה אפילו אינו מונוטוני כתלות בגובה.
למרות זאת, ניתן לאמר בקירוב טוב שהתלות היא ליניארית למקוטעין.
באופן סכמטי, הטמפרטורות יורדות ככל שעולים בגובה באזור הטרופוספירה (0-10 ק"מ מעל פני הים).
לאחר מכן, באזור הסטרטוספירה (10-50 ק"מ גובה), הטמפרטורות עולות ככל שמגביהים.
תופעה זו נובעת בין היתר בגלל בליעה של קרני השמש בטווח העל-סגול בשכבת האוזון הנמצאת בסטרטוספירה.
לאחר מכן בגבהים של מעל חמישים קילומטרים מגובה פני הים, במזוספירה, הטמפרטורות יורדות שוב עם הגובה וכן הלאה.
למרות התלות הכללית המסובכת, כפי שנכתב לעיל, ממדידות גם ידוע כי בכל אזור בנפרד הטמפרטורה בקירוב טוב ליניארית בגובה.
כך למשל מפני הים עד לגובה של 10 ק"מ הטמפרטורה צונחת בערך ב-6.5 מעלות קלווין לכל קילומטר, ולאחר מכן נשארת בערך קבועה עד גובה של 20 ק"מ.
נציג שתי דרכים שונות להגיע אל הנוסחה הברומטרית.
הדרך הראשונה משיקולים הידרוסטטים ומשוואת המצב של גז אידיאלי, והדרך השנייה מהדרישה לשיווי משקל דיפוזיוני בין שכבות באטמוספירה בהנחה שהגז אידיאלי.
כמו כן, מכוון שהעמוד במנוחה מהחוק הראשון של ניוטון אנו יודעים כי סכום כל הכוחות הפועלים עליו מתאפס.
הכוחות הפועלים בציר האנכי הם:
כוח המשיכה הפועל על כל החלקיקים כלפי מטה הלחץ בתחתית העמוד המפעיל עליו כוח כלפי מעלה הלחץ בחלקו העליון של העמוד שמפעיל עליו כוח כלפי מטה
נזכור שמספר החלקיקים בעמוד הגז הוא ולכן משוואת הכוחות היא:
נצמצם בA, נעביר אגפים, ונשתמש בהגדרת הנגזרת:
על מנת לקבל קשר בין הלחץ לצפיפות, נשתמש במשוואת המצב של גז אידיאלי:
נציב את הצפיפות ממשוואת המצב במשוואה ההידרוסטטית ונקבל משוואה דיפרנציאלית על הלחץ
כעת לא ניתן להמשיך ללא ידע לגבי איך הטמפרטורה משתנה עם הגובה, ולכן נצטרך להניח הנחות או לנסות ולחפש מודל לתלות הטמפרטורה בגובה.
הגענו למשוואה דיפרנציאלית על הלחץ התלויה בטמפרטורה.
אם נניח שהטמפרטורה קבועה כשעולים בגובה ניתן מיד לפתור את המשוואה באמצעות הפרדת משתנים:
אינטגרציה מ- עד תניב: (בלוגריתם אין צורך בערך מוחלט מכוון שהלחץ תמיד חיובי)
ניקח אקספוננט של שני האגפים ונקבל:
נחזור חזרה לנוסחה שפיתחנו משיקולים הידרוסטטים:
כעת נניח את התלות , כאשר קבוע ביחידות של קלווין ליחידת אורך.
הפרדת משתנים תניב את המשוואה:
בעזרת חוקי הלוגריתם ניתן לרשום:
וזו הנוסחה הברומטרית עבור טמפרטורה המשתנה בצורה ליניארית.
פיתוח באמצעות דרישה לשיווי משקל
על מנת להבין הוכחה זו דרוש ידע בסיסי בתרמודינמיקה.
ראשית נוכיח טענת עזר כללית על שתי מערכות הנמצאות בשיווי משקל במגע דיפוזיבי, כלומר חלקיקים יכולים לעבור בין המערכות.
ידוע ששיווי משקל עבור מערכת בטמפרטורה קבועה משמעותו מינימום של האנרגיה החופשית של הלמהולץ.
נסתכל על שתי מערכות A,B אשר נמצאות באותה טמפרטורה.
מכוון שהטמפרטורה והנפח לא משתנים ניתן לרשום את הדיפרנציאל של האנרגיה החופשית הכוללת של שתי המערכות באופן הבא:
אך מכוון שחלקיקים היוצאים ממערכת A יכולים לעבור אך ורק למערכת B בהכרח מתקיים .
נציב זאת, נשווה לאפס מהדרישה לשיווי משקל ונקבל:
מכוון שנרצה שהשוויון יהיה נכון לכל בהכרח נקבל:
כלומר בשיווי משקל דיפוזיוני בין שתי מערכות, הנגזרת החלקית של האנרגיה החופשית לפי מספר החלקיקים, אשר נהוג לכנותה הפוטנציאל הכימי, שווה בשתי המערכות.
כעת נתייחס לאטמוספירה בצורה מקורבת כאל עמוד גז הנמצא בשיווי משקל ובטמפרטורה קבועה לכל אורכו.
נחלק את עמוד הגז לשכבות שונות לכל גובהו.
השכבות השונות נמצאות במגע דיפוזיבי זו עם זו ובשיווי משקל.
האנרגיה החופשית של הלמהולץ של גז אידיאלי נתונה על ידי:
כאשר נפח השכבה, מספר החלקיקים הכולל בשכבה, הצפיפות הקוונטית אשר נתונה על ידי , המסה הממוצעת של חלקיק בגז, קבוע בולצמן, ו- קבוע פלאנק המצומצם.
מכוון שעמוד הגז נמצא תחת השפעת הגרביטציה יש להוסיף את האנרגיה הפוטנציאלית הכובדית הפועלת על כל חלקיק לאנרגיה החופשית של כל שכבה:
מכוון שכל שכבה נמצאת בשיווי משקל עם השכבה הסמוכה לה, מחוק האפס של התרמודינמיקה נקבל שכל שתי שכבות לאורך העמוד נמצאות בשיווי משקל.
נקבע את הגובה בשכבה כלשהי, ונסתכל על שכבה נוספת בגובה מעליה.
נוכל כעת להשתמש בטענת העזר שהוכחנו לעיל.
הנגזרת לפי מספר החלקיקים של האנרגיה החופשית של גז אידיאלי ללא אנרגיה פוטנציאלית כובדית היא:
ולכן נגזור את האנרגיה החופשית הכוללת של כל אחת מהשכבות לפי מספר החלקיקים ונשווה, נקבל את המשוואה:
נשתמש בחוקי הלוגריתם כדי לרשום:
לבסוף נשתמש במשוואת המצב של הגז האידיאלי כדי לקבל את הנוסחא הברומטרית:
הנולדור הם עם עלפים בדיוני, שמתקיים בעולמו של טולקין.
הנולדור נודעו לרוב בהיותם העם השני שהגיע לולינור מכל עממי האלדליה, ובשל מעלליהם במהלך העידנים השני והראשון.
הנולדור נחשבים כגדולים מעממי העלפים הן בתחום הלחימה הן בעבודות כפיהם.
פאנור, בנם של פינווה ומיריאל היה גדול חשליהם, והמלך העליון השני.
כשמלקור הרג את פינווה וגנב את הסילמרילים, פאנור שינה את שמו של מלקור ל"מורגות" ("האויב השחור"), ושכנע את הנולדור לנהל כנגדו מלחמת חורמה עד שיובס, בניגוד לרצון הולאר.
לאחר בואם לוולינור, נשלטו לראשונה עלפי הנולדור על ידי המלך העליון פינווה.
הנולדור הפכו ליקירי ליבו של הולא אַוּלה, ולמתלמדיו, בגלל אהבתם למלאכה.
לאחר בניית עירם טיריון, אשתו של פינווה, מיריאל ילדה את בנה היחיד, פאנור, והעניקה לו את כל רוחה וחוסנה, כך כשנולד, בהקה אש בעיניו.
רוחה של מיריאל עברה להיכלי מנדוס, ונטלה מפינווה את שמחתו.
אבל פאנור התגלה כעלף אדיר הן בנפשו והן בחוסנו; עדין בדיבור, ובעל המלאכה הגדול ביותר מכל עלפי הנולדור.
שיא יצירתו היו הסילמרילים, אבני חן גדולות שהכילו את אור שני העצים של ולינור.
אבל פאנור היה גאה ויהיר, ולא התייחס בחביבות לאשתו השנייה של אביו, ינדיס מן הוניר.
ממנה נולדו לפאנור עוד שני אחים נוספים, שמזרעם נוצרו עוד שני בתים: פינגולפין ופינרפין.
פאנור לא רכש חיבה רבה לאחיו למחצה, והיה זה שורש הפירוד בבית פינווה.
כשמלקור שוחרר משבי הולאר, הוא ביקש לנצל את הפירוד בקרב הנולדור במטרה להשיג את הסילמרילים ולהרחיק את האלדר מהולאר.
הוא הפיץ שקרים בין הנולדור וטען כי הולאר כולאים אותם באמן כדי שלא יוכלו לשלוט בארצות הארץ התיכונה, אותה שמרו לטענתו לגזע האדם שעתיד להתעורר.
משקריו צמחו רעות רבות, והראשונה בהן הייתה הסתתם של פינגולפין ופאנור זה נגד זה.
כשפאנור שלף חרב כנגד פינגולפין, הולאר התערבו וגזרו עליו 12 שנות גלות מטיריון, והוא עבר עם בניו ואביו פינווה למבצר ההר של פורמנוס.
הנולדור הלכו והפכו חסרי מנוחה מרוב כמיהה לארצות הארץ התיכונה הבלתי שמורות.
מלקור ניצל יום חג שערכו הולאר בהר טניקווטיל, ואליו הוזמנו כל העלפים, והשמיד את שני עצי ולינור.
אחרי כן בא לפורמנוס, ושם הרג את פינווה וגנב את הסילמרילים, וברח לארץ התיכונה.
פאנור הזועם נאם אז בפני בני הנולדור ונשא נאום נלהב.
הוא דחק בהם לעזוב את הממלכה הברוכה ולקחת ממלכות בארץ התיכונה לעצמם, שם יוכלו לשלוט כרצונם.
רבים מנסיכי הנולדור, כולל גלדריאל, אכן רצו לראות את הארץ התיכונה ולשלוט בממלכות משלהם.
פאנור ובניו נשבעו אז בשבועה האיומה, הלא היא "שבועת פאנור", להחזיר את הסילמרילים ולרדוף כל אדם, יצור או אלף עד שיוחזרו.
כל עם הנולדור נענה לקריאה, אם כי חלקו הגדול יותר הלך אחרי פינגולפין, וסמך על חוכמתו למול גאוותו של פאנור.
הנולדור בראשות פאנור הלכו צפונה ודרשו מהטלרי להניח להם להשתמש בספינות שלהם.
הטלרי סירבו, כיוון שראו במעשי הנולדור מרד בולאר, ובתגובה ערכו פאנור ואנשיו טבח בעלפי הטלרי, במה שנחשב לטבח עלף-בעלף הראשון.
נמל אלקוולונדה נהרס, וצבא פאנור השתלט על הספינות.
זמן לא רב אחר כך הופיע מנדוס, שופט הולאר, בפני הנולדור, וניבא אז נבואה, שנודעה אחר כך בתור "קללת מנדוס", ובה גזר אבדון על כלל הנולדור וממלכותיהם בארץ התיכונה כעונש על הטבח.
מנדוס הזהירם כי אם ימשיכו בדרך זו, הם לא ישיגו את הסילמרילים בטרם תשתנה הארץ, ובמקום זאת יפקדו אותם צער, טרגדיה ובגידה.
למשמע דבריו חזרו בהם חלק מן הנולדור, שלא היה להם יד בטבח, והולאר סלחו להם.
ביניהם היה פינרפין בן פינווה, שהפך למלך העליון לנולדור אשר נשארו באמן.
יתר הנולדור בראשותו של פינגולפין (שחלקם לקחו חלק בטבח) נותרו נחושים לעזוב את ולינור לארץ התיכונה.
בין אלה בלטה בתו של פינרפין, גלדריאל.
פאנור וסיעתו נטשו את שאר הנולדור ועזבו אותם וחצו את הים.
כשהגיעו לארץ התיכונה שרפו את ספינות הטלרי.
כשפינגולפין וסיעתו גילו את בגידתם, הם התקדמו צפונה ברגליהם וחצו את הים במעבר הקרח הלקרקסה.
רבים מתו בעת החציה, וביניהם אלנווה, אשת טורגון.
גלות הנולדור מארצות המערב סימנה את תחילת העידן הראשון ואת שנות השמש.
לבסוף הגיע מחנה פינגולפין לארץ התיכונה, ומסעם דרך הלקרקסה נחשב לאחד המעשים הנאצלים והגדולים ביותר שעשו הנולדור בארץ התיכונה, ומעשים מעטים אחרים של הנולדור יעלו עליו אי פעם.
עם זאת, האבידות הרבות שסבלו עוררו בהם שנאה עזה לבית פאנור על שנטשו אותם.
במהלך דגור-נוין-גיליאת, הקרב השני על בלריאנד שהתרחש בשנה הראשונה לעידן הראשון, הותקף מחנה פאנור על ידי צבא אורקים ששלח מורגות'.
האורקים הוכו על ידי העלפים, אך במהלך המרדף רכב פאנור רחוק מדי מיתר צבאו והוא נהרג על ידי גות'מוג ושאר הבלרוגים.
מכיוון שפאנור לקח את הספינות ונטש את יתר הנולדור באמן, בתי המלוכה של הנולדור הפכו יריבים.
אולם כאשר מיד'רוס, בנו הבכור של פאנור נלכד על ידי מורגות', פינגון, בנו של פינגולפין, שזכר את החברות גדולה ששררה בינו לבין מיד'רוס, הציל אותו ממורדות ת'נגורודרים.
בעקבות מעשהו ההרואי שככה היריבות בין שני בתי הנולדור.
מיד'רוס היה ליורשו של אביו פאנור, אך מתוך הכרת תודה ויתר על המלוכה לדודו פינגולפין, שהפך למלך העליון השלישי לנולדור.
אחיו של מיד'רוס לא הסכימו להעברת המלוכה מביתם, והחלו להתייחס לעצמם כאל מנושלים.
אף על פי כן, נסיכי הנולדור הקימו ממלכות גדולות בבלריאנד, ולרבים נראה כי חזונו של פאנור היו נכון וצודק.
כאן, בארץ התיכונה ובפרט בבלריאנד, היוו הנולדור כוח אדיר ועמדו ברשות עצמם, ולא עוד בתחתית ההיררכיה כבולינור.
למשך זמן מה שרר שלום בין בתי פינגולפין ופאנור.
אולם בית פאנור עדיין היה מחויב לשבועתו, וזו הייתה כרוכה בקללת מנדוס.
פינגולפין שלט זמן רב בארץ היתלום, ובנו הבכור פינגון משל בדור-לומין הסמוכה.
בנו הצעיר טורגון ייסד את הממלכה הנסתרת גונדולין בסיועו של הולא אולמו.
שלטונו של פינגולפין התאפיין בלוחמה נגד מורגות', ובשנת 75 לעידן הראשון, לאחר ניצחונם בקרב דגור אגלרב הקרב השלישי במלחמות בלריאנד, החלו הנולדור במצור על אנגבנד, מבצרו הגדול של מורגות'.
אבל בשנה 455 לעידן הראשון המצור נשבר על ידי מורגות' במהלך הדגור ברגולך, 'קרב להבת הפתע' הרביעי במלחמות בלריאנד.
השמועות על התבוסה הקשה שנחלו צבאו הנולדור ייאשו את פינגולפין, ובחמת זעם רכב לבדו לאנגבנד ואתגר את מורגות' לקרב יחיד.
פינגולפין פצע בחרבו את מורגות' שבעה פצעים מהם לא נרפא מעולם, אך לבסוף הובס ונהרג.
ת'ורונדור, שר הנשרים, שרט את פניו של מורגות' וחילץ את גופתו של פינגולפין.
בנו הבכור פינגון ירש אותו בתפקיד המלך העליון לנולדור.
בשנת 471 לעידן הראשון ארגן מיד'רוס ברית כוללת להתקפה על מורגות' וזו הובילה לנירנית ארנודיאד הקרב החמישי.
הקרב היה אסון גדול עבור הנולדור.
כוחם של ממלכות הנולדור נשבר, ומלכם פינגון נהרג.
טורגון אחיו ירש אותו כמלך העליון לנולדור.
טורגון נסוג לגונדולין וניסה לשמור את הממלכה מוסתרת מפני מורגות'.
העיר הייתה כה נסתרת, עד שאף אחד מעלפי הנולדור לא היה מודע למיקומה, וטורגון היה המלך העליון בשמו בלבד.
בשנת 510 לעידן הראשון נבגדו אנשי גונדולין על ידי מיגלין, בנו המאומץ של טורגון, והעיר נחרבה.
במהלך הלחימה טורגון נהרג, אולם רבים מאנשיו נמלטו ומצאו את דרכם דרומה.
מכיוון שלטורגון לא היו בנים, עברה המלוכה לבנו של פינגון גיל-גלד, והוא בתורו הפך למלך העליון לנולדור השביעי והאחרון.
לבסוף, בשנת 583 לעידן הראשון, יצאו הולאר לארץ התיכונה ולחמו כנגד מורגות' במלחמת החרון, הקרב האחרון על אדמת בלריאנד.
צבאו של מורגות' הובס, והוא נתפס והוטל אל הריק שמחוץ לגבולות ארדה.
עם זאת, בלריאנד שקעה בים כתוצאה מהמלחמה, למעט חלק מאוסיריאנד שהפך ללינדון, וכמה איים.
תבוסת מורגות' סימנה את תחילת העידן השני.
רבים מן הנולדור שבו לוולינור ושם קיבלו חנינה על כל מעשיהם וקללת מנדוס הובאה לסופה.
חלקם עזבו כי התעייפו מהצער, אך רבים סירבו לעזוב את האדמות בהן עבדו זמן כה רב.
יתר על כן אחרים סירבו מרוב גאווה, ולא היו מוכנים לוותר על מעמדם הגבוה בארץ התיכונה.
אחרונת המנהיגים הגדולים ששרדו הייתה גלדריאל, שנשארה בגלל גאוותה, בנימוק כי משפחתה מעולם לא עשתה רע וכי היא חזקה יותר בארץ התיכונה.
גיל-גלד ייסד ממלכה חדשה בלינדון, ושלט בה לאורך כל העידן השני, זמן רב יותר מכל המלכים העליונים פרט לפינווה.
הוא התקבל גם כמלך עליון על ידי הנולדור אשר בארגיון.
אך למרות שגשוגם ועוצמתם, הנולדור לא שקטו ונחו.
למרות שסירבו להזמנת הולאר לבוא לוולינור לטובת שמירת אדונותם בארצות הארץ התיכונה, הם עדיין רצו את האושר שהבטיחה ולינור.
כבני אלמוות בארץ בני התמותה חשו הנולדור בעייפות ועצב את שינויי הזמן ותהליכי הכיליון.
העייפות הזו רק הלכה וגברה עם השנים.
בוולינור לעומת זאת, היו האדמות מקודשות ומבורכות עקב נוכחות הולאר, ואפשרו לעלפים לחיות באושר נצחי.
באותה תקופה שב סאורון לפעילותו בארץ התיכונה, והציג עצמו כאנטר, "אדון המתנות".
בפנייתו אל האלדר הציע לספק להם את האושר בו חפצו.
גיל-גלד, גלדריאל ואלרונד לא בטחו בדמות המסתורית ודחו אותו, אך במקומות אחרים, ובייחוד בארגיון, נתקבל סאורון על ידי העלפים בשמחה ויראת כבוד.
מנהיגם היה קלברימבור, נכדו של פאנור, ובדומה לו היה חרש מיומן.
כזו הייתה הידיעה של אנטר, אשר התחזה והציג עצמו כשליחו של הולא אַוּלה, אדון האדמה והמלאכה.
אנטר לימד את קלברימבור את אומנות יצירת טבעות הכוח.
בחשאי חישל קלברימבור את שלוש הטבעות הגדולות ביותר; נריה, נניה וויליה.
טבעות אלה היו חדורות בכוח רוחני שיכול להגן ולשמור על כל הדברים שאינם מוכתמים, ולהדוף את השפעות הזמן.
כך התגשם רצונם של העלפים, ושלוש הטבעות נשלחו בחשאי לכמה מממלכי העלפים העליונים.
גלדריאל קיבלה את נניה, גיל-גלד קיבל את וויליה ונריה הוענקה לקירדן.
אבל הם הולכו שולל, מכיוון שאנטר, הוא סאורון, יצר בחשאי טבעת נוספת, הלא היא הטבעת האחת, ואותה חישל למטרה אחרת: לאגד את כל נושאי-הטבעות כעבדים תחת שליטתו.
תחפושתו של סאורון כאנטר נחשפה מיד כאשר ענד את הטבעת האחת, כי אז גילו העלפים את זהותו והבינו את כוונתו לשלוט בהם.
העלפים נמנעו בקושי ממלכודת זו והסירו את טבעותיהם.
גיל-גלד נתן את ויליה לאלרונד למשמר, ולעונדה אם יפול גיל-גלד במלחמה הצפויה בסאורון.
הידע על מלאכת עשיית הטבעות אבד לאחר שסאורון הכריז מלחמה על ארגיון, והחריבה, תוך שהוא הורג את קלברימבור.
בעת הזו נפל סאורון בשבי ממלכת הדונדאין בנומנור, אך הצליח בעורמתו להביא למפלת מלכה אר-פרזון, ולחורבן נומנור.
שרידי הדונאדין, ובראשם אלנדיל ובניו יסילדור ואנריון, בעלי בריתם של העלפים, התיישבו בארץ התיכונה וייסדו את ממלכות הגולים ארנור וגונדור.
סאורון שנא הן את הנומנורים הגולים והן את הנולדור, וממקום מושבו במורדור ניסה להשמיד את גונדור לפני שתספיק להכות שורש ולהתחזק, אך כוחותיו של גיל-גלד סיכלו את מזימתו.
אז נועצו אלנדיל וגיל-גלד והקימו את הברית האחרונה של העלפים והדונדאין, וצבא עצום של עלפים ובני אדם יצא להילחם בסאורון.
צבא זה יצא למורדור והביס את כוחותיו של סאורון בקרב דגורלד, ולאחריו הטיל מצור על ברד-דור, מעוזו של סאורון.
המצור על ברד-דור ארך 7 שנים ובמהלכו נספו אלנדיל ובנו אנריון, מלך אוסגיליאת, וכן נהרג גיל-גלד.
לבסוף חרבה ברד-דור, ואיסילדור כרת את אצבעו של סאורון ולקח את טבעתו.
עם מותו של גיל-גלד הסתיימה שושלת המלכים העליונים לנולדור.
לא נבחר מלך עליון חדש, מכיוון שגיל-גלד לא הותיר אחריו יורש ולאף אחד אחר לא הייתה טענה חזקה מספיק לדרוש את הכס.
מסיבה זו, נאמר כי המלוכה העליונה לנולדור עברה אל מעבר לים, לנולדור אשר נשארו בולינור, ונשלטו על ידי פינרפין, בנו השלישי של פינווה, שמעולם לא עזב.
מכיוון שטואור אומץ על ידי טורגון כבן, והתחתן עם בתו ידריל, צאצאיו בני-התמותה תבעו את תואר המלך העליון, וכך הפך אלרוס נכדו למלך העליון הראשון לנומנור, וסימן זאת בקידומת "טר" (ובהמשך בלשון האדונאית "אר").
לאחר נפילת נומנור כינו את עצמם אלנדיל ויורשיו מלכי ארנור, ומאוחר יותר סימנו זאת בקידומת המלכותית אר - על שמם.
ליורשיו של טואור לא הייתה תביעה תקפה למלכות העליונה לנולדור, אף כי מאוחר יותר נחשב יורשו אלרונד, שבחר באלמוות, כמנהיג הנולדור.
העידן השלישי וקץ הנולדור בארץ התיכונה
כאשר סאורון הובס והטבעת האחת אבדה, היו העלפים חופשיים להשתמש בשלוש הטבעות כדי ליצור את ממלכותיהם הקסומות בארץ התיכונה.
עם זאת, קירדן נתן את טבעתו לגנדלף כדי לסייע לו במשימתו.
בשתי ממלכות נראה זוהר ועושר ולינור, ריוונדל ולותלוריין.
אותם עלפים שגרו באזורים אלה טעמו שוב את עושר ולינור ולא הרגישו את פגעי הזמן.
בעידן השלישי הנולדור התדלדלו, ובסוף העידן השלישי ממלכות הנולדור היחידות שנותרו בארץ התיכונה היו ריוונדל, לותלוריין וקומץ עלפים שנשאר בלינדון.
שלוש הטבעות היו נקיות מכל רע, וחושלו מבלי שסאורון ראה אותן מעולם, אך מכיוון שהם עדיין נוצרו על ידי אותה אמנות כמו הטבעות האחרות, השלוש עדיין היו קשורות לטבעת האחת.
עם השמדת הטבעת האחת ותבוסתו המלאה של סאורון, דעך כוחן של שלוש הטבעות, ואחרוני הנולדור החלו להתעייף שוב.
בסופו של דבר, גלדריאל ואלרונד הפליגו לוולינור ועזבו את הארץ התיכונה ולותלוריין ננטשה.
כשהחל העידן הרביעי, ריוונדל נעשתה למקום היחיד בו שהו עלפי נולדור שנותר ממזרח לוולינור בארץ התיכונה, ונשלט על ידי אלדן ואלרוהיר, בניו של אלרונד שנותרו מאחור כשעבר אלרונד לוולינור.
בית נסיכי הנולדור ואישים חשובים
הנוסע הוא מותחן פעולה אמריקאי משנת 2018 בבימויו של ז'אומה קולייט-סרה ונכתב על ידי ביירון וילינגר, פיליפ דה בלאסי וראיין אנגל.
בסרט מככבים ליאם ניסן, ורה פרמיגה, פטריק וילסון, ג'ונתן בנקס, וסם ניל.
הסרט עוקב אחר גבר שגויס בלי משים לקונספירציית רצח לאחר שפגש אישה מסתורית בזמן נסיעתו היומית ברכבת.
הסרט הוקרן בהקרנת בכורה בניו יורק ב-8 בינואר 2018, ויצא לאקרנים בארצות הברית ב-12 בינואר 2018, על ידי סרטי ליונסגייט, וב-19 בינואר 2018, בבריטניה על ידי StudioCanal.
הסרט הכניס 119 מיליון דולר ברחבי העולם וקיבל ביקורות מעורבות מהמבקרים, שכינו אותו בדומה לסרטם הקודם של ניסן וקולט-סרה, נון-סטופ, אך שיבחו את המשחק של ניסן ואת ריגושי הז'אנר.
מייקל מקאולי, לשעבר קצין משטרה וכיום סוכן ביטוח, מפוטר בפתאומיות מעבודתו ומוצא את עצמו תחת לחץ כלכלי כבד.
בזמן שהוא מתמודד עם המחשבה כיצד לספר למשפחתו על אובדן העבודה, הוא עולה על הרכבת שהוא לוקח מדי יום, מחוץ לניו יורק.
במהלך הנסיעה, אישה מסתורית בשם ג'ואנה פונה אליו ומציעה לו הצעה מפתה: למצוא נוסע בשם "פרין" שמחזיק בפריט גנוב, בתמורה לסכום כסף גדול.
מייקל מגלה 25,000 דולר בחדר האמבטיה של הרכבת, סכום ראשוני למשימה.
מייקל מהסס, אך כאשר ג'ואנה מתחילה לאיים על משפחתו, הוא מבין שאין לו ברירה.
הוא מנסה לעזוב את הרכבת עם הכסף, אך מקבל אזהרה בדמות טבעת הנישואין של אשתו שנמצאת במעטפה מסתורית.
כשהוא לא מצליח ליצור קשר עם אשתו, הוא מבין שהוא תחת מעקב.
ג'ואנה מאיימת עליו ומסבירה שהרכבת מצולמת והוא חייב להמשיך במשימה.
כאשר אחד הנוסעים שהוא מנסה להיעזר בו נהרג, מייקל מבין את חומרת המצב.
לאורך הדרך, מייקל נתקל בנוסעים נוספים ומתחיל לחשוד במספר אנשים.
לאחר שהוא שותל גשש GPS על אחד הנוסעים, הוא מגלה שהוא סימן את האדם הלא נכון - סוכן FBI שנהרג במהלך האירועים.
ג'ואנה מייסרת אותו על הטעות ודורשת ממנו להמשיך במשימה.
במקביל, מרפי, עמיתו לשעבר במשטרה, מתקשר אליו ומסביר ש"פרין" היא עדת מפתח בפרשת רצח של פקיד ממשלתי.
מייקל מבין ש"פרין" עומדת להירצח, והוא עצמו נפל למלכודת.
מייקל מגלה שהאדם שהרג את סוכן ה-FBI הוא נוסע אחר בשם אוליבר, שקיבל הוראה להרוג את "פרין" בתמורה לסכום כסף.
לאחר קרב עז בין השניים, מייקל מצליח להרוג את אוליבר ומגלה ש"פרין" היא נערה בת 16 בשם סופיה, שמחזיקה במידע מסוכן.
היא חושפת שאנריקה, בן דודה, נרצח על ידי שוטרים מושחתים.
ג'ואנה מנסה להכריח את מייקל להרוג את סופיה כדי להציל את משפחתו, אך הוא מסרב.
היא מפוצצת מטען כדי להרוס את הרכבת ולהרוג את הנוסעים, אך מייקל מצליח להציל את כולם על ידי ניתוק אחד הקרונות.
לאחר שמגיעים כוחות משטרה, מייקל נאלץ להתמודד מול מרפי, שהתברר כי הוא השוטר המושחת שהרג את אנריקה.
לאחר קרב ביניהם, מייקל מצליח להוכיח למרפי שהוא זה שהפליל אותו, וכתוצאה מכך מרפי נורה למוות.
לבסוף, מייקל חושף את הקנוניה וסופיה מוסרת ל-FBI את המידע שהחזיקה.
מייקל מקבל הצעה לחזור לעבוד במשטרה, אך הוא נחוש לסגור את החשבון עם ג'ואנה.
בסצנה האחרונה, מייקל מתעמת עם ג'ואנה ברכבת אחרת, מראה לה את תג הבלש שלו ומתכונן לעצור אותה.
ליאם ניסן בתור מייקל מקאולי
סם ניל בתור קפטן דייוויד הות'ורן
אליזבת מקגאוורן בתור קארן מקאולי
קיליאן סקוט כסוכן ה-FBI דילן
אדוארד בלומל בתור החבר של גוון
דין צ'ארלס צ'פמן בתפקיד דני מקאולי
קולין מקפרלן בתור המנצח סם
אדם נגייטיס בתפקיד המנצח ג'ימי
ג'ון אלאסטיר בתור השוטר אוניל
קינגסלי בן-אדיר בתור הסוכן המיוחד גרסיה
דמסון אידריס בתור הסוכן המיוחד דניס
לטישה רייט בתפקיד ג'ולס סקייטבורד
בינואר 2010, הבמאי אולטונדה אוסונסנמי היה במגעים עם חברת ההפקה Gold Circle Films, על תסריט שנכתב על ידי ביירון וילינגר ופיליפ דה בלאסי.
יותר משנה לאחר מכן, באוגוסט 2011, דווח כי ג'וליאן ג'רולד יביים את הסרט במקומו.
בינואר 2016, ג'אומה קולט-סרה סגר עסקה לבימוי הסרט, מה שסימן את שיתוף הפעולה הרביעי שלו עם ניסן, וגם עם חברת הפקת ההנהלה דרך Ombra Films, עם השותף חואן סולה.
בספטמבר 2015, הוכרז שליאם ניסן יככב בסרט.
ביוני 2016 הצטרפה ורה פרמיגה, בתפקיד שתואר כ"אישה מסתורית שעולה על רכבת נוסעים ומציעה הזדמנות מפתה לדמותו של ניסן, כזו שיש לה נסיבות קשות אם יקבל אותה".
הפרויקט מציין את שיתוף הפעולה השני בין פרמיגה וקולט-סרה, לאחר המותחן הפסיכולוגי היתומה מ-2009. ב-13 ביולי נוספו סם ניל, אליזבת מקגוברן וג'ונתן בנקס לצוות השחקנים הראשי, ובאוגוסט 2016 הצטרפה קובנה הולדברוק-סמית' לתפקיד לא ידוע.
באותו חודש, פטריק ווילסון הצטרף לצוות כידיד מהימן של דמותו של ניסן.
הצילום הראשי החל ב-25 ביולי 2016, באולפני פיינווד בבקינגהאמשייר, אנגליה, והמשיך בניו יורק.
ניסן ומקגוברן נצפו על הסט של הסרט בתחנת הרכבת וורפלסדון בסארי ב-18 בספטמבר 2016.
הנוסיס (יוונית: ἕνωσις) היא המילה היוונית הקלאסית למושג המיסטי "אחדות" או "איחוד".
היא השקפה פילוסופית הטוענת שמאחורי ריבוי הדברים שסביבנו מסתתר עיקרון אחד: גורם יחיד בלתי משתנה ובלתי ניתן לחלוקה שאחראי למופעים השונים שבטבע ומסביר אותם.
תפיסה זו עומדת בניגוד לדואליזם ולפלורליזם.
מקור המושג הוא בזרם הפילוסופי באפלטוניזם, ובמיוחד בניאופלטוניזם, מטרת ההנוסיס היא איחוד עם מה שבסיסי במציאות: "האחד" (Τὸ Ἕν), המקור או מוניזם .
למושג הניאופלטוני יש תקדימים בדתות המסתורין היווניות וכן הקבלות בפילוסופיה המזרחית.
הוא מפותח עוד בקורפוס הרמטיקום, בתאולוגיה הנוצרית, האלביזם, ומהווה גורם חשוב בהתפתחות ההיסטורית של המונותאיזם.
עקרונות ההנוסיס ויישומם לכאורה בדרך חיים נוסחו על ידי פלוטינוס שהיה מגדולי הפילוסופים בעת העתיקה ונחשב למייסד אסכולת הניאופלטוניזם.
פלוטינוס השפיע עמוקות על פילוסופים לאורך כל העת העתיקה המאוחרת, ימי הביניים, הרנסאנס והתקופה המודרנית.
השפעתו ניכרת במיוחד בנצרות, ביהדות ובאסלאם.
פלוטינוס הורה כי ישנו "אחד" עליון, טרנסדנטי לחלוטין, שנמצא מעבר לכל הקטגוריות של הקיום ואי-הקיום.
מושג הקיום מגיע אצלנו מהחוויה האנושית, אך האחד האין סופי והעליון הוא מעבר לחוויות כאלה, ולפיכך הוא מעבר למושגים שמגיעים מהם.
"קיום" הוא תכונה, ואילו האחד הוא מעבר לכל תכונות, מכיוון שהוא המקור להם.
האחד אינו יכול להיות כל דבר קיים, והוא אינו יכול להיות פשוט הסך של כל הדברים, אלא הוא "קודם לכל הקיום".
מהאחד נבע כל שאר היקום.
פילוסופים נאופלאטונים מאוחרים יותר, במיוחד יאמבליכוס, הוסיפו מאות ישויות אחרות כמגשרים בין האחד לאנושות; אך המערכת שבנה פלוטינוס עצמה הייתה פשוטה הרבה יותר.
באחד אין חלוקה, ריבוי או הבדלה.
לפיכך, לא ניתן לייחס לו כל תכונה.
לא ניתן לייחס לו מחשבה מכיוון שאז ישנה הבדלה בין המחשבה לבין החושב.
כמו כן, לא ניתן לייחס לו רצון או פעילות, מכיוון שאז ישנה הבדלה בין הפועל לבין הפעולה והנפעל.
האחד, מעבר לכל תכונה, כולל קיום ואי-קיום, הוא המקור של העולם לא על ידי מעשה בריאה, רצוני או אחר, מכיוון שלא ניתן לייחס פעילות לאחד הבלתי משתנה והמושלם.
פלוטינוס מודרך על פי העיקרון הלוגי שה"פחות מושלם" תמיד "נובע" מהמושלם, או המושלם יותר.
לפיכך, כל הבריאה נובעת מהאחד בשלבים (לא כרונולוגיים) של מושלמות פחותה יותר ויותר.
אופייה הדתי של הפילוסופיה של פלוטינוס מודגם גם במושג שלו של הגעה לאיחוד אקסטטי עם האחד.
פורפיריוס מספר כי פלוטינוס הגיע לאיחוד כזה מספר פעמים בשנים שבהן הכיר אותו.
לזה יש להשוות, כמובן, את המושגים "הארה", "גאולה", ומושגים אחרים של איחוד מיסטי הקיימים בהרבה מהמסורות המזרחיות והמערביות גם יחד.
נאופלאטוניזם לפעמים שימש כיסוד פילוסופי לפגאניזם, וגם על מנת להגן על הפגאניזם מפני הנצרות; אך נוצרים רבים גם הושפעו מהנאופלאטוניזם, וביניהם אבות כנסייה כמו אוגוסטינוס.
"הנוסע השמיני: רומולוס" הוא סרט אימה מדע בדיוני אמריקאי בזיכיון "הנוסע השמיני", המהווה פריקוול בין אירועי "הנוסע השמיני" (1979) ו"שובו של הנוסע השמיני" (1986).
הסרט בוים על ידי שכתב יחד עם .
בסרט מככבים קיילי ספני, איזבלה מונר, דייוויד ג'ונסון, ארצ'י רנו, ספייק פרן ואיילין וו.
הסרט עלה לאקרנים בארצות הברית ב-16 באוגוסט 2024, תחת הפצת אולפני המאה ה-20.
עלילת הסרט מתרחשת בשנת 2142 ומתחילה בכוכב הלכת החשוך תמידית LV-410 אשר נמצא תחת שליטת התאגיד ווילנד-יוטאני אשר מחזיק במושבה האנושית הקטנה ג'קסון.
ריין קרדין היתומה, אשר גרה ועובדת במושבה ג'קסון, חולמת לעזוב את הכוכב אך מגלה שהתאגיד האריך את חוזה העבודה שלה שלא כדין.
משום שהיא נחושה לעזוב את הכוכב ריין מחליטה לנסות לעשות זאת בעזרתם של אחיה האנדרואיד אנדי, החבר לשעבר שלה טיילר, אחותו ההרה קיי, ובני דודיהם ביורן ונווארו.
באמצעות חללית המשא Corbelan IV החבורה יוצאת למשימה חשאית מסוכנת בתחנת מחקר נטושה של התאגיד, שם הם מקווים למצוא תאי הקפאה קריוגניים אשר יאפשרו להם לצאת למסע בן תשע שנים בחלל החיצון אל כוכב הלכת איוואגה שלוש, אשר לא נמצא בשליטת התאגיד.
כאשר הם מגיעים לתחנת המחקר הנטושה החבורה משחררת בטעות עדר של "מחבקי פנים" ובהמשך הם מגלים שבמקור תאגיד ווילנד-יוטאני ביצע בתחנת המחקר ניסויים שנועדו להנדס לאחור את הדי־אן־איי של הזינומורפים.
במסגרת הניסויים הכושלים הללו הם עשו שימוש בנוזל Z-01, אותו הם הפיקו מ"מחבקי הפנים", במטרה ליצור בני אדם "מושלמים" מבחינה גנטית המותאמים להישרדות בחלל החיצון.
בהמשך המערכות של תחנת החלל מתכנתות מחדש בסתר את האנדרואיד אנדי כך שהוא יפעל בראש ובראשונה על מנת לקדם את האג'נדה של התאגיד.
במקביל, הניסיון של טיילר וביורן להשיג אספקה מוביל לאסון אשר מותיר את יתר חברי הקבוצה לכודים בתחנת המחקר הנטושה אשר מתחילה להיסחף לעבר הטבעות הפלנטריות של הכוכב LV-410. בעקבות כך החבורה נאלצת להילחם בעדר הזינומורפים שתוקף אותם.
ריין מצליחה לבסוף לתכנת מחדש את אנדי, והורגת את הזינומורפים.
לאחר שקיי נפצעת קשה, ריין משתמש באי רצון בנוזל ה-Z-01 על מנת להציל את חייה של קיי.
לאחר מכן ריין, קיי ואנדי מצליחים להימלט מתחנת החלל הנטושה על סיפון החללית Corbelan IV רגע לפני שתחנת החלל הנטושה מתרסקת על הטבעות הפלנטריות של הכוכב LV-410.
עם זאת, על סיפון החללית הסיוט נמשך כאשר קיי יולדת יצור היברידי אנושי-זינומורפי, אשר עבר מוטציה על ידי הנוזל Z-01. היצור אותו היא מולידה הורג את קיי ומשבית את אנדי.
ריין מצליחה לאחר מאבק לגרום לו לעוף החוצה מהחללית.
בסוף הסרט ריין המותשת מקפיאה את עצמה בתא הקפאה קריוגני בעוד שהיא ואנדי ממשיכים במסעם לעבר כוכב הלכת איוואגה שלוש.
קיילי ספייני בתפקיד הכורה היתומה ריין קרדין
דייוויד ג'ונסון בתפקיד האנדרואיד אנדי אשר תוכנת על ידי אביו של ריין להיות אחיה
ארצ'י רנו בתפקיד טיילר, אחיה של קיי
איזבלה מרסד בתפקיד קיי, אחותו של טיילר אשר בהריון
בתפקיד ביורן, בן דודם של טיילר וקיי
איילין וו בתפקיד נבארו, טייסת וחברתו של ביורן
לאחר אולפני על ידי חברת וולט דיסני אושר רשמית ב שסרטי "הנוסע השמיני" עתידיים נמצאים בפיתוח.
במרץ 2022, הוכרז שפדה אלוורז יכתוב ויביים את הסרט לאחר שהעלה את התסריט שכתב יחד עם רודו סיאגס, ונמסר שקו העלילה לא קשור לסרטים הקודמים בסדרת סרטי "הנוסע השמיני".
הסרט התעתד לעלות לשידור בספק שירותי הזרמת המדיה "הולו", אך נדחה לעלייה רשמית לאקרנים.
בנובמבר 2022, קיילי ספני הצטרפה לצוות השחקנים.
במרץ 2023, איזבלה מונר לוהקה לתפקיד שטרם יחשף, לצד ספני.
מאוחר יותר באותו החודש, הצטרפו לצוות השחקנים דייוויד ג'ונסון, ארצ'י רנו, ספייק פרן ואיילין וו.
בנובמבר 2023, הוכרז שקו עלילת הסרט יתרחש בין אירועי "הנוסע השמיני" (1979) ו"שובו של הנוסע השמיני" (1986), שמשמש כפריקוול.
צילומי הסרט התרחשו בבודפשט מ-9 במרץ ועד 3 ביולי 2023.
הסרט היה מיועד לעלות לשידור בספק שירותי הזרמת המדיה הולו, אך הועבר להקרנה תיאטרלית בסמוך לתחילת הצילומים.
הסרט יצא לאקרנים ב-16 באוגוסט 2024 בהפצת אולפני המאה ה-20. הסרט יעלה לשירות הסטרימינג הולו ב-21 בנובמבר 2024. הקדימון הרשמי לסרט יצא ב-4 ביוני 2024.
הסרט הגיע למקום השני בקופות עם הכנסות של 11.5 מיליון דולר בסוף השבוע השלישי להקרנתו, והכניס נכון ל-1 בספטמבר 2024 כ-91 מיליון דולר בצפון אמריקה ו-283.5 מיליון דולר ברחבי העולם.
הנוסע בזמן היא סדרת מדע בדיוני ששודרה במקור בין השנים 1993 עד 1994. עלילת הסדרה מתמקדת בשוטר מסוף המאה ה-22 שנשלח מאתיים שנה לעבר על מנת לתפוס ולהחזיר לעתיד פושעים מורשעים שנמלטו מהכלא בעתיד.
בישראל הסדרה שודרה במהלך שנות ה-90 במסגרת שידורי הזכיינית "טלעד" בערוץ 2 ובערוץ המזרח התיכון.
בשנת 2193 מעל למאה פושעים הצליחו לברוח מבתי הכלא ולחזור בזמן 200 שנים באמצעות מכונת הזמן "Trax".
בלש המשטרה דאריין למברט נשלח בעקבותיהם לשנת 1993 על מנת לתפוס כמה שיותר מהפושעים הנמלטים.
למברט במחשב קטן רב עוצמה המכונה "SELMA" (קיצור של Specified Encapsulated Limitless Memory Archive) אשר בגודל כרטיס אשראי.
ל-SELMA ממשק הולוגרפי המוצג באופן ויזואלי כאישה.
למברט מצויד גם במכשיר קטן באמצעותו הוא מסוגל לנטרל אנשים על מנת להחזיר אותם אל העתיד.
ד"ר מרדכי סהמבי, אשר היה זה שסייע לפושעים לחזור בזמן לשנת 1993, מנסה להרוג את למברט מספר פעמים.
הסדרה נוצרה על ידי המפיקים ההוליוודיים הוותיקים הארווי בנט, ג'פרי הייז וגרנט רוזנברג.
רוזנברג היה זה שהגה את הרעיון לסדרה, בעוד שבנט והייז לקחו חלק מרכזי בפיתוח הסדרה.
למרות שהסדרה מתרחשת בעיקר בוושינגטון די.
סי., הסדרה צולמה בפועל בקווינסלנד שבאוסטרליה, בקרבת אולפני וורנר/רודשואו.
זו הייתה הסדרה האחרונה של חברת ההפקה האמריקנית לורימר.
דאריין למברט (מגולם על ידי דייל מידקיף) הוא שוטר מסוף המאה ה-22. למברט נולד בשנת 2160 וננטש על ידי הוריו.
למברט גדל באזור "I-6 Middle City" (בו הייתה נמצא בעבר אזור המטרופולין של שיקגו.
הוא למד באקדמיה הבינלאומית לשוטרים בווסט פוינט, וסיים את לימודיו שם בהצטיינות.
לאחר שמעל למאה פושעים הצליחו לברוח מהכלא בשנת 2193 ולחזור בזמן לשנת 1993, הוא נשלח בעקבותיהם לשנת 1993 במטרה להחזיר את כולם לעתיד.
SELMA (מגולמת על ידי אליזבת' אלכסנדר) - בינה מלאכותית מתקדמת אשר מוצגת באמצעות ממשק הולוגרפי דרך מכשיר בגודל כרטיס אשראי אשר נמצא ברשותו של למברט.
סלמה מסוגלת לבצע שיחות טלפון, לבצע בדיקות רפואיות ומדעיות וכן להתממשק כמעט לכל מחשב כולל מחשבים של רשויות אכיפת החוק.
בנוסף לכך יש לה מאגר המידע עם כמות עצומה של מידע.
ד"ר מרדכי סהמבי (מגולם על ידי פיטר דונט) - פרופסור ב-MIT אשר זכה בפרס נובל לפיזיקה על עבודתו בתחום טלפורטציית חלקיקים.
סהמבי הוא היוצר של מכונת הזמן "TRAX".
הפושעים הנמלטים שילמו לו על מנת שישלח אותם מאתיים שנים אל העבר.
בפרק הראשון של הסדרה גם הוא חוזר בזמן על מנת לברוח מלמברט.
מיה שרה מגלמת בסדרה שתי דמויות - אליסה נוקס (מהמאה ה-22) ואנני נוקס (מהמאה ה-20):
אליסה נוקס - בצעירותה ילדת פלא שהצליחה להתקבל ל-MIT בגיל 9 והפכה לאחת מתלמידתיו של ד"ר סהמבי.
היא הופכת בהמשך למושא אהבתו של למברט.
אנני נוקס - סוכנת של השירות החשאי בה למברט נתקל כאשר הוא חוזר לעבר.
ב-9 באוקטובר 2012 יצאה לשווקים העונה הראשונה של הסדרה במהדורת DVD.
מהדורת ה-DVD של העונה השנייה והאחרונה יצאה לשווקים ב-9 ביולי 2013.
באפריל 1994 יצא לשווקים משחק הווידאו "Time Trax" לקונסולת המשחקים סופר נינטנדו אשר התבסס על סדרה הטלוויזיה.
הנוסע הוא סרט מתח אמריקאי משנת 2004, בבימויו של מייקל מאן ובכיכובם של טום קרוז וג'יימי פוקס.
הסרט עוסק בלילה גורלי בחייו של נהג מונית בלוס אנג'לס, שנקלע לסיטואציה מסוכנת כאשר נוסע מסתורי מתברר כרוצח שכיר.
הסרט מתמקד במקס (ג'יימי פוקס), נהג מונית צנוע החולם לפתוח עסק לימוזינות, ובליל שגרת עבודה שמסתבך לחלוטין.
וינסנט (טום קרוז) הוא נוסע שמתברר כרוצח שכיר שנשכר להרוג חמישה עדים מרכזיים בתיק סמים גדול.
במהלך הלילה, וינסנט מכריח את מקס להסיע אותו לכל אחת מהמשימות שלו, ומקס מוצא עצמו לכוד בתוך סיוט שמאיים על חייו וחיי אנשים שנקרים בדרכו.
ככל שהלילה מתקדם, מקס נאבק למצוא דרך לצאת מהמצב המסוכן ולהציל את חייו.
טום קרוז בתפקיד וינסנט - רוצח שכיר קר וחסר רחמים, המתוחכם והמתוזמן היטב בכל צעדיו.
וינסנט מנצל את מקס כדי להשלים את משימתו, אך מתמודד עם אתגרים בלתי צפויים.
ג'יימי פוקס בתפקיד מקס - נהג מונית בלוס אנג'לס שמנסה להתמודד עם חיי היום יום, בעודו חולם לפתוח עסק משל עצמו.
מקס נגרר בעל כורחו לסיטואציה המסוכנת עם וינסנט, ונאלץ להילחם על חייו ועל חייהם של אחרים.
ג'יידה פינקט סמית' בתפקיד אנני פרלמן - עורכת דין ופוטנציאל לאהבה עבור מקס, שנקלעת במקרה לסיפור המסוכן ונמצאת בסכנה.
מארק ראפלו בתפקיד הבלש פאנינג - בלש משטרתי שמנסה לפענח את מקרי הרצח ולהגיע לוינסנט לפני שיהיה מאוחר מדי.
הסרט "הנוסע" זכה לשבחים נרחבים על בימויו של מייקל מאן, על המשחק של טום קרוז וג'יימי פוקס, ועל האווירה המתוחה והסגנון הקולנועי המיוחד שלו.
המבקרים ציינו את הסרט כמופת של מתח פסיכולוגי וביצועים חזקים מהשחקנים הראשיים.
באתר Rotten Tomatoes קיבל הסרט ציון של 86%, בעוד שב-Metacritic זכה לציון של 71 מתוך 100. המשחק של ג'יימי פוקס זכה לשבחים מיוחדים ואף זיכה אותו במועמדות לפרס האוסקר לשחקן המשנה הטוב ביותר.
הנוסע השמיני: כדור הארץ היא סדרת אימה ומדע בדיוני אמריקאית, שנכתבה ומבוימת על ידי נואה האולי, בהתבסס על זיכיון הנוסע השמיני.
הסדרה מהווה פריקוול ומתרחשת שנתיים לפני אירועי הסרט "הנוסע השמיני" משנת 1979.
הסדרה היא הפקה משותפת של "אולפני המאה ה-20", "סקוט פרי הפקות" ו-"FX" .
הסדרה עלתה לשידור בהולו, FX ודיסני+ ב-12 באוגוסט 2025. בנובמבר 2025 הסדרה חודשה לעונה שנייה.
בשנת 2120 ספינת חלל מחקרית שנושאת דגימות חוצניות עושה את דרכה חזרה וחווה תקלה שגורמת לה להתרסק בכדור הארץ.
לזירת ההתרסקות נשלחת צעירה שהייתה הראשונה שעברה הליך במסגרתו תודעתה הושתלה בגוף סינתטי וביחד עם צוות של צעירים שעברו הליך זהה היא נחשפת לתגלית שמעמידה אותם פנים אל פנים עם האיום הגדול ביותר על כדור הארץ.
במאי 2023 הוכרז שסידני צ'נדלר לוהקה לתפקיד הראשי מבלי לספק מידע לגבי הדמות שתגלם.
במרץ 2025 התפרסם כי לוהקו לסדרה , קארן אולדריג', , מקס ריינהרט, עמיר בוטרוס, ויקטוריה מסומה, טום מויה, אנדי יו, מייקל סמיילי, ג'יימי ביספינג וטנאפול צ'וקסרידה מבלי לספק מידע לגבי הדמויות שיגלמו.
צילום הסדרה החל בתאילנד ביולי 2023, לאחר עיכובים שנבעו ממגפת הקורונה וללא חלק מהשחקנים בעקבות שביתת אמני הטלוויזיה והרדיו בארצות הברית שהחלה באותו החודש.
בעקבות השביתה, נעצרה ההפקה באוגוסט 2023 .
צילומי הסדרה הסתיימו ביולי 2024 והוכרז ששמה יהיה "Alien: Earth" (בתרגום חופשי לעברית: "הנוסע השמיני: כדור הארץ").
שנהפרסקטגוריהמועמד/יםתוצאהמקור2026פרס בחירת מבקרי הטלוויזיהסדרת הדרמה הטובה ביותר"הנוסע השמיני: כדור הארץ"
סוראץ' צ'רוקט (נולד ב-17 באוקטובר 1992) הידוע בשם הבמה הנומנקיינד (Hanumankind), הוא ראפר, זמר, כותב שירים ושחקן מקראלה שבהודו.
הוא הוציא את הסינגל הראשון שלו, "מנת יומית", מתוך המיני-אלבום הראשון שלו "קלארי" בשנת 2019. הוא זכה לפופולריות רחבה בהודו וברחבי העולם עם השיר "כלבים גדולים", שבו משתתפים האמן והמפיק מהיידראבאד קלמי, וכן הראפר האמריקאי אייסאפ רוקי ברמיקס לשיר.
הוא החל את קריירת המשחק שלו בשנת 2024 בסרט המלאיאלאמי "רייפל קלאב", בבימויו של אשיק אבו.
סוראג' צ'רוקט נולד בשנת 1992 במלאפורם, קונדוטי, קראלה, הודו.
אביו עובד בחברת נפט מובילה, וכתוצאה מכך הוא נדד רבות.
כילד, צ'רוקט התגורר בניגריה, ערב הסעודית, דובאי, מצרים, קטר ואיטליה, לפני שהתיישב בארצות הברית כשהיה בכיתה ד'.
הוא למד במכללת יוסטון קומיוניטי.
בשנת 2012 חזר להודו והצטרף למכללת פ.ס.ג'י בקוימבטור, טאמיל נאדו, כדי ללמוד לתואר במנהל עסקים.
בשנת 2014 עבד בגולדמן זאקס וכן כמאמן אישי.
צ'רוקט החל את הקריירה שלו כראפר מקצועי בהופעה בפסטיבל אן.
שבע וויקנדר, הנערך בערים שונות, והוציא לאור את מיני-אלבום הבכורה שלו, קלארי, בשנת 2019 הוא אימץ את שם הבמה "הנומאנקיינד", שהוא הלחם של האל ההינדי הפופולרי הנומן, המייצג "כבוד, אומץ ונאמנות", והמילה "האנושות", שלדבריו "מתארת את שאר העולם שסביבו".
בתחילת דרכו שיתף פעולה עם צ'ארן ראג' וסנג'ית הגדה בשיר "מאדווה", שהופיע בפסקול של סרט הקנאדה פופקורן מונקי טייגר.
שירו "הריקוד האחרון" מופיע בפסקול הרשמי של סרט המליאלאם אבשם.
הוא זכה להכרה רחבה הן עם יציאת הסינגל והן עם קליפ המוזיקה "כלבים גדולים", בהשתתפות קלמי, ביולי 2024. קליפ המוזיקה הנלווה, שביים ביז'וי שטי, מציג את צ'רוקט מופיע באטרקציה קלאסית של קרנבל עם אופנועים הידועה בשם "באר המוות".
הסרטון צולם במלאפורם, מחוז הולדתו במדינת קרלה שבהודו, והופיע בעמוד האינסטגרם הרשמי של תיירות קרלה.
הסרטון זכה לתשומת לב רבה בזכות הרעיונות הייחודיים והאנרגיה העוצמתית שבו.
בספטמבר 2024, צ'רוקט הופיע בעצרת של נרנדרה מודי ביוניון דייל, ניו יורק.
הנוסחה המפורשת של רימן פון מנגולד היא נוסחה לפונקציה השנייה של צ'בישב באמצעות אפסים (והקטבים) של פונקציית זטא של רימן.
הפונקציה השנייה של צ'בישב סופרת באופן ממושקל את חזקות הראשוניים עד לערך נתון.
מנוסחה זאת קל יחסית להסיק נוסחאות מפורשות לפונקציית המספרים הראשוניים .
בצורה זאת הנוסחה תקפה רק עבור לא שלם.
נוסחה זאת ודומת לה סללו את הדרך להוכחת משפט המספרים הראשוניים.
אגף שמאל של הנוסחה נקרא פונקציית צ'בישב השנייה ומסומן בדרך כלל ב-.
הנוסחה תקפה ל- ממשי שאינו שלם.
אם שלם אז צריך להחליף את אגף שמאל בממוצע עריכיו מיד לפני ומיד אחרי .
תיקון זה של פונקציית צ'בישב השנייה מסומן בדרך כלל ב-.
הסימון מתייחס לריבוי האפס שיש לפונקציית זטא של רימן בנקודה .
אם היא קוטב, אז ריבוי האפס מוגדר להיות מינוס מעלת הקוטב.
אם אין בנקודה אפס או קוטב אז הריבוי הוא .
הסכום באגף ימין נראה כאילו הוא רץ על קבוצה מעוצמת הרצף אולם בפועל הוא בן מניה, כיוון שכמעט תמיד הערך של הוא .
כדי לקבל התכנסות זו יש לקחת את הגבול של הסכומים החלקיים על פי עיגולים גדלים סביב אפס.
ניתן להפוך נוסחה זו למפורשת יותר באופן הבא:
לחשב את התרומה של הקוטב היחיד של פונקציית זטא של רימן לאגף ימין.
תרומה זו היא הפונקציה והיא מהווה את עיקר הערך של אגף ימין עבור
לחשב את התרומה של כל האפסים הטריוויאליים של פונקציית זטא של רימן
לשים לב שבהתאם להוכחת משפט המספרים הראשוניים כל יתר האפסים הם ברצועה .
קשר לנוסחה המפורשת של רימן עבור פונקציית הספירה של המספרים הראשוניים
תנועת "הנוער הלאומי – בית"ר" (עד שנת 2012: "הנוער הלאומי") היא תנועת נוער שנוסדה בשנת 1934 על ידי הסתדרות העובדים הלאומית, כתנועת נוער ציונית חברתית.
בשנת 2012 אוחדה תנועת הנוער בית"ר עם הנוער הלאומי וכעת הן מזוהות יחדיו בשם "הנוער הלאומי-בית"ר".
התנועה חרתה על דגלה את ערכי הציונות הרוויזיוניסטית של זאב ז'בוטינסקי והוא מהווה דמות מפתח בתנועה.
הנוער לאומי- בית"ר מחנכת להזדהות עם ערכיה של מדינת ישראל כמדינה יהודית ודמוקרטית כפי שבאים לביטוי במגילת העצמאות.
על אף שהתנועה מציגה עצמה כלא פוליטית, היא שמה במרכזה אישים וערכים פוליטיים-חברתיים המזוהים עם הימין הפוליטי בישראל.
בשנותיה הראשונות פעלה התנועה כחלק מאגף נוער בהסתדרות העובדים הלאומית, אך עם השנים גדלה והפכה לתנועת נוער עצמאית.
בוגרי התנועה הקימו במסגרתה גרעיני נח"ל והיאחזויות שהפכו לימים ליישובים גנים, כדים וחומש.
התנועה מחנכת את חבריה על פי משנתו החברתית של זאב ז'בוטינסקי שערכיה המרכזיים הם: תרומה לקהילה, אהבת הארץ, פיתוח מנהיגות צעירה, שירות משמעותי בצה"ל וקיום חמשת המ"מים.
אמונתו המוצקה של ז'בוטינסקי כי כוח הנוער הוא שיכול לרפא את תחלואי החברה הם שעומדים בבסיס הקמת התנועה.
כהמנון ודגל נקבעו "התקווה" ודגל ישראל.
שיר התנועה הוא "שיר הדגל" .
על פי עקרונותיו החברתיות של זאב ז'בוטינסקי יש לשאוף לחברה שוויונית ולפעול למען צמצום הפערים החברתיים וזאת באמצעות פעולות חניכי ומדריכי התנועה שיקיימו את רעיון "חמשת המ"מים" של ז'בוטינסקי שפירושו חמישה תנאים בסיסים החשובים למחייתו של האדם מעצם היותו אדם שוויוני לכל אדם אחר בחברה; מזון, מעון, מלבוש, מרפא ומורה.
מעון- סניפי התנועה שמשמשים כבית שני עבור חניכי ומדריכי התנועה, פתוחים למענם בכל שעה ולכל אשר ירצו (גם מעבר לשעות הפעילות המוגדרת).
מרפא- ביקור חולים בבתי חולים וביקור זקנים.
מורה- מדריכי התנועה משמשים כמורים ומחנכים של דור העתיד.
תנועת הנוער הלאומי מציעה הפעלות, פרויקטים קהילתיים, מסעות, קורסי הדרכה, קייטנות ומיזמים חברתיים הנערכים על פי משנה ותוכנית שנתית סדורה ובהתאם לצו השעה.
נכון ל-2024 משמש ניסים שלם כיו"ר התנועה ויעקב ברקוביץ כמזכ"ל התנועה.
התנועה מקיימת בכל שנה בחירות דמוקרטיות להנהגה הצעירה, וכך מאפשרים לנוער להשפיע, ליזום ולהנהיג בתנועה.
בראש ההנהגה הצעירה עומד יושב ראש וסגן.